pythainlp/thai_wikipedia_clean_20230101 huggingface dataset:
การเปลี่ยนแปลงเป็นไปตาม "กฎหมายว่าด้วยการจัดตั้งนคร"  ของสาธารณรัฐจีน ซึ่งกฎหมายนี้ออกในช่วงต้นศตวรรษที่ 20 เกณฑ์ในการจัดตั้งเป็นนครภายใต้มณฑล ได้แก่ เมืองที่เป็นเมืองหลวงของมณฑล หรือมีประชากรมากกว่า 200,000 คน หรือมากกว่า 100,000 คน หากเมืองนั้นมีความสำคัญในด้านการเมือง เศรษฐกิจ และวัฒนธรรม การเปลี่ยนแปลงระบบการแบ่งเขตการปกครองในปี 1945 นั้น ได้มีการอะลุ่มอล่วยระหว่างระบบของญี่ปุ่นกับระบบของจีน นครที่มีประชากรไม่ถึงเกณฑ์บางแห่งก็ยังสามารถจัดตั้งเป็นนครภายใต้มณฑล
หลังจากที่รัฐบาลสาธารณรัฐจีนย้ายที่ตั้งไปอยู่ที่ไทเป มณฑลไต้หวันในปี 2492 เกณฑ์จำนวนประชากรในการจัดตั้งนครภายใต้มณฑลก็ได้เพิ่มขึ้นเป็น 500,000 คน ตาม "โครงร่างการปกครองท้องถิ่นของเทศมณฑลและนครในมณฑลไต้หวัน"  ซึ่งบังคับใช้ในปี 1981 ต่อมาได้เพิ่มขึ้นอีกเป็น 600,000 คน หลังจากการปรับปรุงการบริหารของมณฑลให้คล่องตัวขึ้นในปี 1998 ทำให้นครภายใต้มณฑลทั้งหมดอยู่ภายใต้การปกครองรัฐบาลกลางโดยตรง และเปลี่ยนชื่อเรียกให้สั้นลงว่า "นคร"
นครในปัจจุบัน.
ในปัจจุบัน "รัฐบัญญัติการปกครองท้องถิ่น"ของกระทรวงมหาดไทยไต้หวันมีผลบังคับใช้ในการจัดตั้ง"นคร" ซึ่งนครจำเป็นต้องมีประชากรระหว่าง 500,000 ถึง 1,250,000 คน และมีบทบาทสำคัญทางการเมือง เศรษฐกิจ และวัฒนธรรม โดยทั้งนครทั้ง 3 แห่งที่มีอยู่ในปัจจุบันนี้ไม่มีคุณสมบัติในด้านจำนวนประชากร แต่ได้รับการจัดตั้งด้วยเหตุผลทางประวัติศาสตร์
ปัจจุบัน มี"นคร"จำนวน 3 แห่ง ทั้งหมดอยู่ในมณฑลไต้หวัน
หน่วยงานปกครองท้องถิ่นของนครจะประกอบด้วย ฝ่ายบริหาร และฝ่ายนิติบัญญัติ ซึ่งวางระเบียบโดย"รัฐบัญญัติการปกครองท้องถิ่น"
นครจีหลง
ก็อตเดอะบีต
ก็อตเดอะบีต  เป็นศิลปินเกาหลีใต้กลุ่มย่อยวงแรกภายใต้โปรเจกต์กลุ่มเกิลส์ออนท็อปซึ่งก่อตั้งโดยเอสเอ็มเอนเตอร์เทนเมนต์ ประกอบไปด้วยสมาชิกเจ็ดคนจากศิลปินหญิงสังกัดเอสเอ็ม ได้แก่ โบอา, แทย็อน และฮโยย็อน จากเกิลส์เจเนอเรชัน, ซึลกี และเวนดี จากเรดเวลเวต, คารีนา และวินเทอร์จากเอสปา
โดยก็อตเดอะบีตเดบิวต์ครั้งแรกในวันที่ 3 มกราคม ค.ศ.2022 ด้วยซิงเกิล "Step Back"
2021 — ปัจจุบัน: การเปิดตัวครั้งแรก.
ในวันที่ 27 ธันวาคม ค.ศ. 2021 เอสเอ็มเอนเตอร์เทนเมนต์ ได้ทำการเปิดตัวโปรเจกต์กลุ่มเกิลส์ออนท็อปผ่านทางโซเชียลมีเดีย โดยมีรูปภาพสมาชิกแรกของก็อตเดอะบีต พร้อมกับประกาศว่ายูนิตดังกล่าวจะทำการแสดงเวทีพิเศษในคอนเสิร์ต SMTOWN Live 2022 : SMCU Express@Kwangya ในวันที่ 1 มกราคม ปี ค.ศ. 2022 และจะเดบิวต์อย่างเป็นทางการในวันที่ 3 มกราคม ปี ค.ศ. 2022 หลังจากการประกาศทางต้นสังกัดได้ออกมาเปิดเผยว่าก็อตเดอะบีตจะเป็นกลุ่มย่อยกลุ่มแรกภายในโปรเจกต์กลุ่มเกิลส์ออนท็อปโดยเป็นโปรเจกต์ของทางค่ายที่จะนำเสนอศิลปินหญิงในสังกัดในรูปแบบที่แตกต่างกันออกไป สำหรับก็อตเดอะบีตนั้นจะเป็นกลุ่มย่อยในเกิลส์ออนท็อปที่นำเสนอในรูปแบบแนวเพลงแดนซ์ ในวันที่ 28 ธันวาคม ค.ศ. 2021 ได้มีการประกาศออกมาเพิ่มเติมว่ายูนิตดังกล่าวจะเดบิวต์ด้วยซิงเกิล "Step Back" ในรูปแบบดิจิตอลดาวน์โหลด
Provincial city (Taiwan)
เกิลส์ออนท็อปเดอะบีต
ขบวนการจารชน โกบัสเตอร์ส เดอะมูวี จงปกป้องโตเกียวเอเนอร์ทาวเวอร์ไว้ให้ได้!
เหตุระเบิดในประเทศไทยเดือนสิงหาคม พ.ศ. 2559
เมื่อวันที่ 11 สิงหาคม พ.ศ. 2559 ได้เกิดเหตุระเบิดสองครั้งในหัวหิน ซึ่งเป็นเมืองตากอากาศของไทย มีผู้เสียชีวิต 1 คน และบาดเจ็บ 23 คน ซึ่งเป็นนักท่องเที่ยวจำนวนมาก วันรุ่งขึ้น เกิดเหตุระเบิดอีกหลายครั้ง โดยมีเป้าหมายที่หัวหินอีกครั้ง ตลอดจนสุราษฎร์ธานี, ภูเก็ต และตรัง มีผู้เสียชีวิตอย่างน้อยสองคนและบาดเจ็บอีกหลายคน โดยทั้งหมด มีผู้เสียชีวิตอย่างน้อย 4 คน และบาดเจ็บ 36 คน
วันที่ 11 สิงหาคม.
ได้เกิดเหตุระเบิดสองลูกที่หัวหินเมื่อเวลาประมาณ 22:20 น. ตามเวลาท้องถิ่นของวันที่ 11 สิงหาคม หญิงไทยคนหนึ่งขายผลไม้ริมถนนเสียชีวิต และมีผู้ได้รับบาดเจ็บ 23 คน ในจำนวนนั้นเป็นชาวต่างชาติ 12 คน ผู้ได้รับบาดเจ็บประกอบด้วยชาวอังกฤษสองคน, ชาวดัตช์สองคน, ชาวเยอรมันหนึ่งคน และเจ็ดคนจากประเทศออสเตรียกับอิตาลี
วันที่ 12 สิงหาคม.
หัวหิน.
เกิดเหตุระเบิดอีกสามครั้งในหัวหินเมื่อวันที่ 12 สิงหาคม โดยมีผู้เสียชีวิต 1 คน บาดเจ็บอย่างน้อย 4 คน
สุราษฎร์ธานี.
ระเบิดที่ซ่อนอยู่ในกระถางดอกไม้ได้ระเบิดนอกสถานีตำรวจสุราษฎร์ธานี และสังหารพนักงานเทศบาลคนหนึ่ง
ภูเก็ต.
ตรัง.
เกิดเหตุระเบิดที่ตรัง โดยมีผู้เสียชีวิตหนึ่งคน และบาดเจ็บหกคน
ปฏิกิริยา.
ไม่มีกลุ่มใดอ้างความรับผิดชอบ แต่ทางการสงสัยอย่างยิ่งว่ากลุ่มแบ่งแยกดินแดนปัตตานีอยู่เบื้องหลังการวางระเบิด
วันที่ 12 สิงหาคม นายกรัฐมนตรี ประยุทธ์ จันทร์โอชา ได้กล่าวถึง "คนไม่ดี [ที่] ทำมาตั้งแต่ก่อนการลงประชามติ" และ "[เรา] ต้องไม่โทษกันและกัน เราไม่เคยทำร้ายหรือขัดแย้งกับใครเลย ไม่ว่าจะในประเทศหรือต่างประเทศ"
ผู้ต้องสงสัยสองคนถูกจับกุมในคดีวางระเบิดสู่รัฐบาลไทย โดยระบุแรงจูงใจของพวกเขาคือ "เพื่อสร้างความสับสนวุ่นวาย"
August 2016 Thailand bombings
ท่าเรือราชวงศ์
ท่าเรือราชวงศ์ เป็นท่าเรือริมแม่น้ำเจ้าพระยา บนถนนราชวงศ์ มีเรือข้ามฟากไปยังท่าดินแดงและท่าเรือด่วนเจ้าพระยา
ในช่วงต้นรัตนโกสินทร์ สำเพ็งเป็นจุดหมายปลายทางระดับต้น ๆ สำหรับเรือสำเภาจากจีน ท่าน้ำใหญ่ในสำเพ็งของยุคนั้นมีสองท่า คือ ท่าน้ำสำเพ็ง (ข้างวัดปทุมคงคาราชวรวิหาร) และท่าน้ำราชวงศ์ ซึ่งมีชื่อเก่าคือ "กงสีล้ง" โดยคำว่า "กงสีล้ง" หมายถึงส้วมสาธารณะหรือเว็จสำหรับกุลี อันเนื่องมาจากที่ท่าน้ำราชวงศ์มีส้วมสาธารณะขนาดใหญ่ตั้งอยู่ พ่อค้าจะใช้นั่งเรือไปสำรวจสินค้าเพื่อนำมาขาย และใช้เรือเล็กขนของจากเรือสำเภามาขึ้นที่ท่าน้ำ
ท่าน้ำราชวงศ์มีลักษณะเป็นท่าเรือเดินในแม่น้ำลำคลอง เป็นท่าเทียบเรือโดยสารหรือเรือบรรทุกสินค้าขนาดใหญ่มาจนถึงเรือพายขนาดเล็กที่ใช้สำหรับเดินทางระหว่างฝั่งแม่น้ำหรือตามลำคลอง โดยพ่อค้าในสำเพ็งทำหน้าที่ทั้งส่งออกสินค้าไปยังจีน สินค้าส่งออกเช่น ข้าว พืชไร่ ไม้สัก ฝ้าย พริกไทย และของป่าหายากหลายชนิด ส่วนสินค้านำเข้า คือสินค้าแปรรูป เช่น เครื่องกระเบื้องเคลือบ กระเบื้องมุงหลังคา ผ้าไหม เครื่องแก้ว ยาจีน และอาหารแปรรูปสำหรับชุมชนชาวจีน
ถนนราชวงศ์ตัดขึ้นในสมัยพระบาทสมเด็จพระจุลจอมเกล้าเจ้าอยู่หัว พร้อมกับถนนเยาวราช ถนนจักรวรรดิ์ ถนนบูรพา และถนนอนุวงศ์ บ้างว่า ชื่อถนนราชวงศ์อาจจะมาจากคำว่า "ลั่กชักอ๋วง" ของคนจีนในถิ่นนี้ ซึ่งแปลว่าคนที่มาอยู่แถวนี้มีกำลังที่เจริญรุ่งเรือง ซึ่งคำดังกล่าวอาจตรงกับสำเนียงไทยที่ว่า "ราชวงศ์"
ท่าน้ำราชวงศ์ยังเป็นท่าเรือที่พระบรมวงศานุวงศ์ และเจ้านายชั้นสูงใช้ในการเดินทางไปยังต่างประเทศอีกด้วย
พ.ศ. 2453 มีบริษัทบางหลวง หรือคนสมัยนั้นเรียกว่า "เรือเมล์ขาว" วิ่งระหว่างตลาดพลูกับท่าน้ำราชวงศ์ ดำเนินงาน 10 ปี ก็ได้เลิกไป
เอกสาร "จดหมายเหตุการอนุรักษ์กรุงรัตนโกสินทร์" ซึ่งตีพิมพ์เมื่อ พ.ศ. 2525 ระบุว่า ท่าน้ำราชวงศ์ มีเรือสินค้าและเรือโดยสารไปชลบุรีหรือจันทบุรี จอดอยู่บริเวณนี้
ปัจจุบันท่าน้ำราชวงศ์ เป็นท่าเรือที่อยู่ใกล้กับย่านการค้าอย่างสำเพ็งและเยาวราช เป็นต้นสายรถประจำทางสาย 204 พื้นที่บริเวณท่าน้ำราชวงศ์มักเกิดน้ำท่วม เนื่องจากพื้นที่นี้ไม่เคยมีการสร้างเขื่อนถาวรริมแม่น้ำ กรุงเทพมหานครเคยมีโครงการสะพานข้ามแม่น้ำเจ้าพระยา "ราชวงศ์-ท่าดินแดง" แต่มีการคัดค้านจากประชาชนจึงได้ยกเลิกไป โดยเหตุผลที่กรุงเทพมหานครยกเลิก เพราะไม่คุ้มค่ากับการลงทุนและมีท่าน้ำราชวงศ์อยู่แล้ว
โทโมโยะ ฮาราดะ
โทโมโยะ ฮาราดะ  เป็นนักร้องวงดนตรีอิเล็กทรอนิกา "pupa" และนักแสดงหญิงชาวญี่ปุ่นจากจังหวัดนางาซากิ เธอมีชื่อเสียงจากการแสดงในอาซาโดระเรื่อง"โอฮิซามะ" ของสถานีโทรทัศน์เอ็ชเอชเค และ"ถึงตาเธอฆ่า" ของสถานีโทรทัศน์นิปปอนทีวี
ในปี ค.ศ. 1982 โทโมโยะได้เข้าร่วมวงการอุตสาหกรรมบันเทิงตั้งแต่อายุ 14 ปี หลังเธอลงสมัครคัดตัวนักแสดงของบริษัทคาโดกาวะ และหลังจากนั้นเพียง 1 ปีโทโมโยะได้แสดงนำในภาพยนตร์เรื่องยาวเป็นครั้งแรกในชื่อ "โทกิโอะคาเกรุโชโจ"  ที่ประสบความสำเร็จและได้รับรางวัลนักแสดงมาใหม่ดีเด่น โทโมโยะจึงตั้งใจที่อุทิศตนให้แก่วงการบันเทิงอย่างเต็มที่จนทำให้เธอไม่ได้เข้าศึกษาต่อในมหาวิทยาลัย ในปี 2011 เธอได้รับบทบาทแม่ในละครโทรทัศน์ช่วงเช้าของสถานีโทรทัศน์เอ็ชเอชเคเรื่อง"โอฮิซามะ" และ"ฮังบุน, อาโออิ"  ในปี 2018 ตามลำดับ ในปี 2018 เธอได้กลับมาแสดงนำอีกครั้งใน"ถึงตาเธอฆ่า"ที่ตอนสุดท้ายทำเรตติงได้ถึง 19.4% และปลายปี 2021 ได้มีการฉาย"ถึงตาเธอฆ่า"ฉบับภาพยนตร์ในโรงภาพยนตร์โดยมีนักแสดงชุดเดิมจากฉบับละครโทรทัศน์กลับมาร่วมแสดงอีกครั้ง
ธรรมราชา
สู้ ๆ ตำรวจสาวรันทด
กรณีดีที่สุด แย่ที่สุด และกรณีเฉลี่ย
ในการวิเคราะห์ประสิทธิภาพของของอัลกอริทึม กรณีดีที่สุด (best case) กรณีแย่ที่สุด (worst case) และ กรณีเฉลี่ย (average case) คือ อัตราการใช้ทรัพยากรของอัลกอริทึมอย่างน้อยที่สุด มากที่สุด และ โดยเฉลี่ย ตามลำดับ โดยมักใช้สัญกรณ์โอใหญ่ (big O notation) ในการแสดงอัตราการใช้ทรัพยากรของอัลกอริทึมในแต่ละกรณี
ทรัพยากรที่อัลกอริทึมใช้ สามารถแบ่งได้เป็น 2 ด้าน คือ ด้านเวลา ใช้เวลาในการรัน (running time) หรือเรียกว่า ความซับซ้อนด้านเวลา  เป็นหลัก ด้านที่สองคือ การใช้พื้นที่ความจำ (memory space) ของคอมพิวเตอร์ในการรันอัลกอริทึม หรือเรียกว่า ความซับซ้อนด้านพื้นที่
กรณีที่ดีที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่รันได้รวดเร็วที่สุด ใช้ขั้นตอนในการรันต่ำที่สุดสำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟอง (bubble sort algorithm) กรณีที่ดีที่สุด คือ กรณีที่อินพุตที่เป็นตัวเลข เรียงจากน้อยไปมากเรียบร้อยแล้ว ทำให้เวลาอัลกอริทึมรันผ่านอินพุตแต่ละตัว จะใช้เวลาแค่ 1 หน่วยต่ออินพุตหนึ่งตัว มีฟังก์ชัน Big-O คือ O(n)
กรณีที่แย่ที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันได้ช้าที่สุด อัลกอริทึมใช้ขั้นตอนในการรันมากที่สุด สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีที่แย่ที่สุด คือ กรณีที่อินพุตที่เป็นตัวเลข เรียงจากมากไปน้อย ทำให้เวลาอัลกอริทึมรันผ่านอินพุตแต่ละตัวจะใช้เวลานาน (รันจากตัวแรกไปตัวสุดท้าย ใช้เวลา O(n) รวมกับวนลูปข้างใน ใช้เวลา O(n)) กรณีนี้มีฟังก์ชัน Big-O คือ O(n^2)
กรณีเฉลี่ย คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันแบบเฉลี่ย อัลกอริทึมใช้ขั้นตอนในการรันโดยเฉลี่ย สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีเฉลี่ย ใช้เวลา O(n^2)
วัดธาตุศรีมงคล (อำเภอวาริชภูมิ)
วัดธาตุศรีมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวาริชภูมิ อำเภอวาริชภูมิ จังหวัดสกลนคร
วัดธาตุศรีมงคลตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 เริ่มแรกมีชาวบ้านจากเมืองวารี (อำเภอวาริชภูมิในปัจจุบัน) มีนายเวียงแก โฮมวงศ์ เป็นหัวหน้า พร้อมด้วยหลวงสุวรรณราช (กะยะ) นายเมืองกาง หัศกรรจ์ หลวงแก้ว (ไม่ทราบนามสกุล) นายบุตราช บุญรักษา และนายจันด้วง แก้วคำแสน ได้พากันออกมาหักร้างถางพงไพร เพื่อทำไร่ แต่พอถางลึกเข้าไปก็พบองค์พระธาตุร้างอยู่ในดง จึงได้นิมนต์ท่านพระครูหลักคำ ประธานสงฆ์เมืองวารี มาพิจารณา ท่านเห็นว่าสถานที่บริเวณนี้เป็นมงคล เหมาะที่จะสร้างหมู่บ้าน จึงได้ตั้งหมู่บ้านชื่อว่า "บ้านธาตุ" และสร้างวัดตรงนั้น ตั้งชื่อพระธาตุร้างนั้นว่า "พระธาตุศรีมงคล" และตั้งชื่อวัดว่า "วัดธาตุศรีมงคล" มีเจ้าอาวาสรูปแรกคือ ท่านพระครูพร
พระธาตุศรีมงคลสร้างขึ้นในสมัยใดไม่ทราบแน่ชัด กล่าวกันว่า พระธาตุศรีมงคลนี้ได้สร้างคู่กับพระธาตุดงเชียงเครือ ซึ่งตั้งอยู่ห่างไปทางทิศเหนือประมาณ 500 เมตร บ้างสันนิษฐานว่า สร้างในสมัยสมเด็จพระไชยเชษฐาธิราช ผู้ครองเมืองเวียงจันทน์ พระธาตุมีลักษณะเป็นเจดีย์ฐานสี่เหลี่ยม ยอดแหลม ตกแต่งด้วยศิลปกรรมยุคใหม่ก่ออิฐถือปูนประดับด้วยลายปั้นดินเผา บริเวณฐานเป็นพุทธประวัติสร้างด้วยดินเผาที่สร้างขึ้นครอบพระธาตุองค์เดิม ซึ่งเป็นศิลาแลงที่ชำรุด ภายในพระธาตุมีวัตถุโบราณ เช่น พระพุทธรูปที่ทำด้วยทองคำบ้าง ทองสัมฤทธิ์บ้าง และทำด้วยวัตถุอย่างอื่นอีกมากมาย จะเห็นได้จากเมื่อพระธาตุสลักหักพังลงมา
วัดมหาวัน (อำเภอเมืองเชียงใหม่)
วัดมหาวัน เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ มีเนื้อที่ราว 2 ไร่ 3 งาน
แต่ดั้งเดิมชาวบ้านละแวกวัดมหาวันเรียกว่า "ชุมชนบ้านฮ่อม" ส่วนใหญ่เป็นคนพื้นเมืองที่กล่าวกันว่าอพยพมาจากเมืองเชียงแสน วัดสร้างขึ้นในสมัยพระเจ้ากาวิละ เมื่อครั้งที่ทรงกอบกู้เอกราชคืนจากพม่า สร้างขึ้นเมื่อ พ.ศ. 2338 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2078
อาคารเสนาสนะและสิ่งก่อสร้างภายในวัด ได้แก่ แนวกำแพงทางด้านหน้าของวัดมีซุ้มประดิษฐานพระพุทธรูปแบบพม่าอยู่ 4 ซุ้ม มีสิงห์คู่อยู่ด้านหน้าประจำแต่ละซุ้ม อุโบสถด้านหน้ามีลวดลายปูนปั้นฝีมือของช่างชาวล้านนาที่ประดิษฐ์ลวดลายไว้อย่างวิจิตรบรรจง ประตูไม้ด้านหน้าของอุโบสถแกะสลักเป็นลวดลายพุทธประวัติ ภายในอุโบสถประดิษฐานพระพุทธรูปประธานปางสมาธิ ศิลปกรรมแบบล้านนาผสมเชียงแสน วิหารหลวง ประดิษฐานพระพุทธปฏิมากรหรือที่ชาวบ้านเรียกว่า "พระเจ้าโต" สร้างด้วยศิลปะไทใหญ่ สร้างขึ้นด้วยแรงศรัทธาของคหบดีชาวไทใหญ่ในชุมชนที่ชื่อ พ่อเลี้ยงหม่องปึ๊ด ซึ่งเข้ามาทำสัมปทานไม้สักในภาคเหนือกับบริษัทบอมเบย์เบอร์มา ท่านจึงได้สร้างวิหารหลวงและพระเจ้าโต ตลอดจนได้ทำการบูรณะซ่อมแซมกำแพงซุ้มประดับรวมถึงรูปปั้นต่าง ๆ ในศิลปะแบบไทใหญ่
หอไตรสร้างเมื่อ พ.ศ. 2386 มีลักษณะสองชั้นเครื่องบนไม้มีหลังคาซ้อนชั้น แกะสลักและลวดลายฉลุ เจดีย์สีขาวฐานสี่เหลี่ยมย่อมุมซ้อนกันสามชั้น มีซุ้มประจำทิศ ทั้ง 4 ทิศ เดิมเป็นเจดีย์ศิลปะล้านนา ต่อมาทางการได้สร้างเจดีย์แบบพม่าขึ้นเมื่อครั้งเชียงใหม่ได้รับอิทธิพลพม่า เป็นเจดีย์ทรงสี่เหลี่ยมครอบเจดีย์องค์เดิมไว้
ฤดูพายุไต้ฝุ่นแปซิฟิก พ.ศ. 2565
ฤดูพายุไต้ฝุ่นแปซิฟิก พ.ศ. 2565 เป็นเหตุการณ์ในรอบวัฎจักรของการก่อตัวของพายุหมุนเขตร้อนในอนาคตของมหาสมุทรแปซิฟิกตะวันตก ฤดูกาลดังกล่าวลากยาวตลอด พ.ศ. 2565 โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนตุลาคม
ขอบเขตของบทความนี้จำกัดเฉพาะมหาสมุทรแปซิฟิกที่อยู่เหนือเส้นศูนย์สูตร ระหว่างเมอริเดียนที่ 100 และ 180 ตะวันออก ในบริเวณมหาสมุทรแปซิฟิกตะวันตกเฉียงเหนือ มีสองหน่วยงานที่กำหนดชื่อพายุหมุนซึ่งอาจเป็นผลให้พายุลูกหนึ่งมีสองชื่อ กรมอุตุนิยมวิทยาญี่ปุ่นจะตั้งชื่อพายุถ้าพายุลูกนั้นมีความเร็วลมที่รอบศูนย์กลางพายุที่สูงสุด 10 นาที อย่างน้อย 65 กิโลเมตรต่อชั่วโมง ไม่ว่าจะเกิดขึ้นที่ใดในแอ่ง ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์กำหนดชื่อพายุหมุนซึ่งเคลื่อนเข้าสู่หรือก่อตัวขึ้นเป็นดีเปรสชันเขตร้อนในพื้นที่รับผิดชอบของสำนักงานฯ ซึ่งตั้งอยู่ระหว่างลองติจูด 135 และ 115 องศาตะวันออก และระหว่างละติจูด 5 ถึง 25 องศาเหนือ แม้พายุนั้นจะมีชื่อที่กรมอุตุนิยมวิทยาญี่ปุ่นตั้งแล้วก็ตาม นอกจากนี้พายุดีเปรสชันเขตร้อนซึ่งถูกเฝ้าจับตาโดยศูนย์เตือนไต้ฝุ่นร่วมของสหรัฐอเมริกายังได้กำหนดหมายเลขและเติมตัวอักษร "W" ต่อท้ายเป็นรหัสเรียกด้วย
การพยากรณ์ฤดูกาล.
ในระหว่างฤดูกาล หลายหน่วยงานอุตุนิยมวิทยาและหน่วยงานทางวิทยาศาสตร์ของแต่ละประเทศจะมีการคาดการณ์ของพายุหมุนเขตร้อน, พายุโซนร้อนและพายุไต้ฝุ่น ที่จะก่อตัวในช่วงฤดู และ/หรือ จะมีพายุกี่ลูกที่ส่งผลกระทบต่อประเทศนั้น หลายหน่วยงานนี้ได้รวมไปถึงองค์กรความเสี่ยงพายุโซนร้อน (TSR) ของมหาวิทยาลัยคอลเลจลอนดอน, สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) และสำนักสภาพอากาศกลางของไต้หวันด้วย การพยากรณ์แรกของปีได้รับการเผยแพร่โดย PAGASA เมื่อวันที่ 22 ธันวาคม พ.ศ. 2564 ในคาดการณ์ภูมิอากาศรายฤดูประจำเดือนเป็นการคาดการณ์ช่วงครึ่งแรกของฤดูกาล 2565 หน่วยงานคาดการณ์ว่าจะมีพายุหมุนเขตร้อนเพียง 0–3 ลูกที่เข้าสู่พื้นที่รับผิดชอบของฟิลิปปินส์ในระหว่างเดือนมกราคมถึงมีนาคม ขณะเดือนเมษายนถึงมิถุนายนจะมีพายุหมุนเขตร้อนเพียง 1–4 ลูก นอกจากนี้ยังระบุด้วยว่าสภาวะลานีญาที่กำลังดำเนินอยู่นั้นจะคงอยู่ต่อไปจนกว่าจะถึงการเปลี่ยนผ่านกลับไปสู่สภาวะที่เป็นกลางของเอ็นโซในไตรมาสที่สองของปี 2565
วันที่ 5 พฤษภาคม องค์กรความเสี่ยงพายุโซนร้อนได้ออกการคาดการณ์ฉบับแรกของฤดูกาล 2565 ซึ่งคาดว่าสภาวะลานีญาจะคงอยู่ไปจนถึงช่วงไตรมาสที่สามของปี โดยคาดว่ากิจกรรมของพายุหมุนเขตร้อนในฤดูกาล 2565 จะต่ำกว่าค่าเฉลี่ยเล็กน้อยอยู่ที่พายุโซนร้อน 23 ลูก พายุไต้ฝุ่น 13 ลูก และพายุไต้ฝุ่นรุนแรง 7 ลูก วันที่ 9 สิงหาคม องค์กรความเสี่ยงพายุโซนร้อนได้ออกการคาดการณ์ฉบับที่สองของฤดูกาล โดยเปลี่ยนแปลงจำนวนพายุไต้ฝุ่นเพิ่มเป็น 14 ลูก และลดจำนวนพายุไต้ฝุ่นรุนแรงลงไปที่ 6 ลูก รวมทั้งลดดัชนีเอซีอีที่คาดไว้ลงไปอย่างมีนัยสำคัญที่ 166 ซึ่งเป็นไปตามเวลาดังกล่าวขณะนั้นที่มีกิจกรรมของพายุหมุนเขตร้อนลดลงในเดือนมิถุนายน
ภาพรวมฤดูกาล.
ในช่วงสองเดือนแรกของปี พ.ศ. 2565 ไม่มีพายุก่อตัวในมหาสมุทรแปซิฟิกตะวันตก ในสัปดาห์สุดท้ายของเดือนมีนาคม พายุดีเปรสชันเขตร้อนก่อตัวทางตะวันตกของเกาะปาลาวันและมุ่งหน้าไปยังเวียดนามและได้รับการกำหนดเป็นพายุดีเปรสชัน 01W โดยศูนย์เตือนไต้ฝุ่นร่วมแต่พายุดีเปรสชัน 01W อยู่เพียงแค่ 3วัน ก่อนที่จะสลายไป ในช่วงต้นเดือนเมษายน มีบริเวณหย่อมความกดอากาศต่ำที่กำหนดเป็น 94W และ95W ได้ก่อตัวขึ้น 95W กลายเป็นพายุโซนร้อนมาลากัสซึ่งต่อมาทวีความรุนแรงขึ้นเป็นพายุโซนร้อนลูกแรก และต่อมาเป็นพายุไต้ฝุ่นลูกแรกของฤดูกาล นอกจากนี้ยังได้รับชื่อ บาชัง(Basyang) จากPAGASA แต่ใช้เวลาเพียง 5 ชั่วโมงภายในเขตรับผิดชอบของประเทศฟิลิปปินส์ และ 94W ขึ้นฝั่งเกาะมินดาเนา ครั้งแรก ก่อนที่จะเคลื่อนตัวไปทางตะวันออกในที่สุด และต่อมาทวีความรุนแรงขึ้นเป็นพายุโซนร้อนเมกีซึ่งได้รับชื่ออากาโตน (Agaton) โดยตั้งชื่อโดย PAGASA เมื่อมันก่อตัวขึ้น ก่อนที่ พายุไต้ฝุ่นมาลากัสจะเข้ามาในเขตรับผิดชอบของฟิลิปปินส์ พายุโซนร้อนเมกี (หรือที่รู้จักในชื่ออากาโตนในประเทศฟิลิปปินส์ ) ได้นำภัยพิบัติน้ำท่วมและดินถล่มในประเทศฟิลิปปินส์ เนื่องจากพายุโซนร้อนเมกี เกือบจะหยุดนิ่งในอ่าวเลย์เตก่อนจะเคลื่อนตัวขึ้นฝั่ง หลังจากนั้นเมกีก็สลายไป และรวมตัวเข้ากับพายุไต้ฝุ่นมาลากัสที่ใหญ่กว่า ซึ่งทำให้รุนแรงขึ้นเป็นไต้ฝุ่นระดับ 4 จากนั้นมาลากัสก็เริ่มอ่อนกำลังลงอย่างรวดเร็วเมื่อเคลื่อนตัวไปทางตะวันออกเฉียงเหนือและกลายเป็นพายุหมุนนอกเขตร้อน และแอ่งก็สงบงบ
พายุ.
พายุไต้ฝุ่นมาลากัส.
ศูนย์เตือนไต้ฝุ่นร่วม (JTWC) ได้ตรวจพบบริเวณหย่อมความกดอากาศต่ำเป็นครั้งแรกเมื่อ วันที่ 3 เมษายน พ.ศ. 2565 มีสภาวะที่เอื้ออำนวยที่ทำให้บริเวณหย่อมความกดอากาศต่ำเกิดการพัฒนา โดย กรมอุตุนิยมญี่ปุ่น (JMA) ได้ยกระดับบริเวณหย่อมความกดอากาศต่ำ เป็นพายุดีเปรสชัน ในวันที่ 6 เมษายน พ.ศ. 2565 ต่อมาในวันนั้น JTWC ได้ออก TCFA วันรุ่งขึ้น JTWC ได้ยกระดับบริเวณหย่อมความกดอากาศต่ำเป็นพายุดีเปรสชัน 02W เมื่อเวลา 21:00 น. UTC JTWC ได้ยกระดับจากพายุดีเปรสชันเป็นพายุโซนร้อน ในวันที่ 8 เมษายน พายุดีเปรสชันพัฒนาเป็นพายุโซนร้อนและถูกตั้งชื่อโดย JMA ว่า มาลากัส(Malakas) ซึ่งเสนอชื่อจากประเทศฟิลิปปินส์แปลว่าความแข็งแกร่ง พายุโซนร้อนมาลากัส ยังคงอยู่ในมหาสมุทรแปซิฟิก และเริ่มทวีความรุนแรงขึ้นอย่างช้าๆ กลายเป็นพายุโซนร้อนกำลังแรงในวันที่ 11 เมษายน พ.ศ. 2565 และเป็นพายุไต้ฝุ่นเมื่อวันที่ 12 เมษายน พ.ศ. 2565 ในวันเดียวกันพายุไต้ฝุ่นมาลากัสได้เข้าสู่เขตความรับผิดชอบของฟิลิปปินส์โดยได้รับชื่อท้องถิ่นของ บาชัง (Basyang) จาก PAGASA เมื่อเวลา 10.00 น. ตามเวลาของประเทศฟิลิปปินส์ มาลากัส/บาชังอยู่บริเวณเขตรับผิดชอบของฟิลิปปินส์ประมาณ 5 ชั่วโมงก่อนที่จะออกไป จากนั้นพายุไต้ฝุ่นมาลากัสก็ทวีความรุนแรงขึ้นเป็นพายุไต้ฝุ่นระดับ 2 จากนั้นพายุไต้ฝุ่นมาลากัสยังคงทวีความรุนแรงขึ้นไปอีก โดยทวีความรุนแรงเป็นพายุไต้ฝุ่นระดับ 3 ในเช้าวันที่ 13 เมษายน พ.ศ. 2565 และพายุไต้ฝุ่นระดับ 4 ในตอนเที่ยงของวันนั้น ถึงระดับความรุนแรงสูงสุด โดยศูนย์เตือนไต้ฝุ่นร่วม (JTWC) ประเมินความเร็วขณะไต้ฝุ่นมาลากัสมีความเร็วสูงสุดถึง 215 กม./ชม.(เฉลี่ย 1 นาที) และกรมอุตุนิยมวิทยาญี่ปุ่น (JMA) ประเมินความเร็วขณะพายุไต้ฝุ่นมาลากัสมีความเร็วสูงสุดถึง 165 กม./ชม. (เฉลี่ย 10 นาที) วันรุ่งขึ้นไต้ฝุ่นมาลากัสอ่อนกำลังลงเป็นพายุไต้ฝุ่นระดับ 3 เนื่องจากโครงสร้างตาพายุเริ่มกระจัดกระจายเนื่องจากเคลื่อนผ่านบริเวณน้ำที่มีอุณหภูมิต่ำ ต่อมาได้อ่อนกำลังเป็นไต้ฝุ่นระดับ 1 เมื่อวันที่ 15 เมษายน พ.ศ. 2565 พายุมาลากัสได้เป็นพายุหมุนนอกเขตร้อน และอ่อนกำลังลงอย่างรวดเร็ว JTWC ได้ออกคำเตือนครั้งสุดท้ายเกี่ยวกับพายุลูกนี้ เมื่อเวลา 09:00 UTC ของวันเดียวกัน JMA ได้ออกคำเตือนครั้งสุดท้ายเมื่อเวลาประมาณ 18:00 UTC
พายุโซนร้อนเมกี.
เมื่อวันที่ 8 เมษายน พ.ศ. 2565 JTWC สังเกตเห็นการคงอยู่ของบริเวณการพาความร้อน 359 ไมล์ทะเล (665 กม.; 413 ไมล์) ทางตะวันตกเฉียงเหนือของปาเลา เนื่องจากสภาพของพายุมีความเอื้ออำนวยต่อการพัฒนา JMA จึงประกาศเป็นพายุดีเปรสชันนอกชายฝั่งตะวันออกของวิซายัสในวันนั้น ในช่วงเวลาเดียวกัน PAGASA ประกาศว่าบริเวณหย่อมความกดอากาศต่ำได้ทวีความรุนแรงเป็นพายุดีเปรสชันและได้ตั้งชื่อว่าอากาโตน(Agaton) โดยหน่วยงาน PAGASA เริ่มออก Tropical Cyclone Bulletins (TCBs) สำหรับพายุในวันนั้น ในวันรุ่งขึ้น JTWC ได้ออก TCFA สำหรับพายุในภายหลัง เวลา 03:00 UTC JTWC ได้อัปเกรดเป็นพายุดีเปรสชันเขตร้อน และกำหนดตัวระบุ 03W เมื่อวันที่ 10 เมษายน พ.ศ. 2565 JMA ได้อัปเกรดเป็นพายุโซนร้อน โดยกำหนดให้ชื่อ เมกี (Megi) 메기 เสนอชื่อโดยประเทศเกาหลีใต้ แปลว่า ปลาดุก,ปลาดุกอามูร์ และพายุได้ขึ้นฝั่งครั้งแรกที่เกาะ Calicoan , Guiuan เมื่อเวลา 07:30 PHT (23:30 UTC) พายุโซนร้อนเมกีอยู่ในอ่าวเลย์เตหลายชั่วโมงก่อนที่จะขึ้นฝั่งอีกครั้งที่เกาะ Basey, Samar.
พายุโซนร้อนเมกีได้อ่อนกำลังลงเป็นพายุดีเปรสชันหลังขึ้นฝั่งที่เกาะ Samar และ Leyte, และPAGASA ยกเลิกคำเตือนทั้งหมดหลังพายุได้อ่อนกำลังเป็นหย่อมความกดอากาศต่ำ และสลายตัวในตอนเที่ยงคืนของวันที่ 13 เมษายน พ.ศ. 2565
ตั้งแต่วันที่ 8 เมษายน ถึง 10 เมษายน พายุได้เคลื่อนตัวไปตามภูมิภาควิซายัสตะวันออก ส่งผลให้มีฝนตกหนักในภูมิภาค PAGASA ยกสัญญาณพายุขึ้นเป็นสัญญาณหมายเลข 2 เมื่อพายุเข้าใกล้ฝั่ง เมืองเซบูเกิดฝนตกหนักและเสี่ยงภัยพิบัติ พายุโซนร้อนเมกีได้ทำให้มีชีวิต 214 ราย ซึ่งทำให้เป็นพายุหมุนเขตร้อนที่ร้ายแรงที่สุดในเดือนเมษายนเป็นประวัติการณ์ในประเทศฟิลิปปินส์ มีผู้ได้รับบาดเจ็บ 8 คน และเกิดพลิกคว่ำของเรือสินค้าในOrmocหลังเกิดฝนตกหนัก ลมกระโชกแรง และเกิดอุทกภัยที่ทำให้ประชาชนกว่า 136,390 คนต้องพลัดถิ่น ผู้ว่าเมือง Davao de Oro ประเมินความเสียหายทางเกษตรความเสียหายประมาณ 4.72 พันล้านเปโซฟิลิปปินส์(90.8 ล้านดอลลาร์สหรัฐ).
พายุไต้ฝุ่นนันมาดอล.
วันที่ 9 กันยายน เวลา 06:00 UTC กรมอุตุนิยมวิทยาญี่ปุ่นได้เริ่มติดตามพายุดีเปรสชันเขตร้อนกำลังอ่อนที่อยู่ทางตะวันออกของเกาะอิโวะจิมะ ประเทศญี่ปุ่น กรมอุตุนิยมวิทยาญี่ปุ่นได้ปรับให้ระบบเป็นพายุดีเปรสชันเขตร้อนอีกครั้งในอีกสองวันถัดมา วันที่ 12 กันยายน ศูนย์เตือนไต้ฝุ่นร่วมได้กำหนดรหัสเรียกขานกับระบบว่า "16W" ขณะที่ระบบอยู่ห่างจากเกาะอิโวะจิมะไปทางทิศตะวันตกเฉียงใต้ที่ระยะ ในวันเดียวกันนั้นทั้งกรมอุตุนิยมวิทยาญี่ปุ่นและศูนย์เตือนไต้ฝุ่นร่วมได้ปรับให้ระบบเป็นพายุโซนร้อน โดยกรมอุตุนิยมวิทยาญี่ปุ่นได้ตั้งชื่อให้กับระบบว่า "นันมาดอล" พายุมีความรุนแรงเป็นพายุไต้ฝุ่นในวันที่ 15 กันยายน ตามประกาศฉบับที่สิบสามของศูนย์เตือนไต้ฝุ่นร่วม พายุนันมาดอลได้ทวีกำลังแรงขึ้นอย่างรวดเร็วเป็นพายุไต้ฝุ่นกำลังแรงอย่างมาก จากนั้นพายุนันมาดอลได้เข้าสู่พื้นที่ของฟิลิปปินส์ของ PAGASA ในวันที่ 16 กันยายน เวลา 09:40 UTC สำนักงานฯ จึงให้ชื่อท้องถิ่นฟิลิปปินส์กับระบบว่า "โจซี" อย่างไรก็ตาม พายุนันมาดอลได้ออกจากพื้นที่ดังกล่าวของฟิลิปปินส์อย่างรวดเร็วในเวลาประมาณ 14:00 UTC ของวันเดียวกัน ระบบพายุมีความกดอากาศ 910 hPa (mbar) ซึ่งต่ำสุดของฤดูกาลนี้ เมื่อพายุใกล้พัดขึ้นฝั่งในภาคใต้ของญี่ปุ่น ตัวพายุได้เริ่มอ่อนกำลังลงขณะเข้าใกล้กับเกาะคีวชู และเมื่อพัดขึ้นฝั่ง พายุได้อ่อนกำลังลงเป็นพายุไต้ฝุ่นระดับ 1 ขณะที่ตัวพายุเคลื่อนไปทางภาคตะวันออกเฉียงเหนือของญี่ปุ่นภายหลังจากการพัดขึ้นฝั่ง พายุได้อ่อนกำลังลงเป็นพายุโซนร้อนตามประกาศของศูนย์เตือนไต้ฝุ่นร่วม ส่วนกรมอุตุนิยมวิทยาญี่ปุ่นได้ลดความรุนแรงระบบเป็นพายุโซนร้อนกำลังแรง ต่อมาในประกาศฉบับที่ยี่สิบเก้าของศูนย์เตือนไต้ฝุ่นร่วม ศูนย์ฯ ระบุว่าพายุนันมาดอลนั้นได้อ่อนกำลังลงอย่างต่อเนื่องขณะเคลื่อนตัวเหนือแผ่นดินญี่ปุ่น และได้อ่อนกำลังลงเป็นพายุหมุนนอกเขตร้อน
ก่อนพายุจะส่งผลกระทบต่อประเทศ กรมอุตุนิยมวิทยาญี่ปุ่นได้ออกประกาศเตือนภัยฉบับพิเศษ ระบุว่าพายุนันมาดอลอาจส่งกระทบอย่างรุนแรง และมีคำแนะนำให้ประชาชนอย่างน้อย 4 ล้านคนอพยพออกจากบ้าน มีการบันทึกปริมาตรหยาดน้ำฟ้าได้ในระดับสูงมากจนเกิดน้ำท่วมบนถนน ทำลายกำแพงอาคาร และทำลายเสาไฟฟ้า ประชาชนเสียชีวิตอย่างน้อย 2 คนและได้รับบาดเจ็บอีกกว่า 70 คน และประชาชนมากกว่า 200,000 คนต้องอยู่อย่างไร้ไฟฟ้าใช้ ในเกาหลีใต้ ลมและฝนจากพายุไต้ฝุ่นทำให้เกิดความไม่สะดวกสบายขึ้น มีผู้บาดเจ็บหนึ่งราย และประชาชนกว่า 700 คนต้องอพยพออกจากบ้านของตน มีรายงานต้นไม้หักโค่นและไฟฟ้าดับทางด้านตะวันออก-ใต้ของประเทศ
พายุโซนร้อนตาลัส.
วันที่ 20 กันยายน กรมอุตุนิยมวิทยาญี่ปุ่นรายงานว่าความแปรปรวนของอากาศได้พัฒนาขึ้นเป็นพายุดีเปรสชันเขตร้อน ศูนย์เตือนไต้ฝุ่นร่วมรายงานว่าระบบความกดอากาศต่ำดังกล่าวได้พบกับสภาพแวดล้อมที่เหมาะสมในการทวีกำลังขึ้น นั่นคืออุณหภูมิพื้นผิวน้ำทะเลที่อุ่นและลมเฉือนความรุนแรงต่ำ วันรุ่งขึ้น ศูนย์เตือนไต้ฝุ่นร่วมได้ให้รหัสว่า "17W" เมื่อระบบเป็นพายุดีเปรสชันเขตร้อน วันที่ 23 กันยายน ประกาศฉบับที่หกของศูนย์เตือนไต้ฝุ่นร่วมได้ปรับให้ระบบเป็นพายุโซนร้อน ส่วนกรมอุตุนิยมวิทยาญี่ปุ่นได้ให้ชื่อกับพายุว่า "ตาลัส" เมื่อมันขึ้นฝั่งในภาคใต้ของประเทศญี่ปุ่น ศูนย์เตือนไต้ฝุ่นร่วมได้ปรับลดความรุนแรงของระบบเป็นพายุดีเปรสชันเขตร้อน
พายุไต้ฝุ่นโนรู.
วันที่ 21 กันยายน กรมอุตุนิยมวิทยาญี่ปุ่นรายงานว่าความแปรปรวนได้ก่อตัวขึ้นและพัฒนาเป็นพายุดีเปรสชันใกล้กับประเทศฟิลิปปินส์ ศูนย์เตือนไต้ฝุ่นร่วมเรียกระบบดังกล่าวว่า "หย่อมความกดอากาศต่ำกำลังแรง 95W" (Invest 95W) และออกประกาศชี้ว่าระบบความกดอากาศต่ำนั้นอาจทวีกำลังแรงขึ้นได้เนื่องจากลมเฉือนอยู่ในระดับต่ำและน้ำทะเลที่อุ่น หลายชั่วโมงต่อมา ศูนย์เตือนไต้ฝุ่นร่วมปรับความรุนแรงของระบบเป็นพายุดีเปรสชัน และใช้รหัสว่า "18W" ซึ่ง PAGASA ก็กระทำในลักษณะเดียวกันในเวลา 00:00 UTC ของวันที่ 22 กันยายน และตั้งชื่อท้องถิ่นของฟิลิปปินส์ว่า "การ์ดิง" (Karding) ศูนย์เตือนไต้ฝุ่นร่วมปรับให้พายุดีเปรสชันเขตร้อนเป็นพายุโซนร้อนในประกาศฉบับที่ 5 ขณะที่กรมอุตุนิยมวิทยาญี่ปุ่นใช้ชื่อ "โนรู" กับระบบพายุ ในประเทศฟิลิปปินส์ PAGASA ซึ่งเป็นหน่วยงานด้านอุตุนิยมวิทยาของประเทศได้ประกาศสัญญาณเตือนภัยลมจากพายุหมุนเขตร้อนระดับ 1 และต่อมาได้ยกขึ้นเป็นระดับ 3 เนื่องจากระบบพายุมีการทวีกำลังแรงขึ้นเป็นพายุไต้ฝุ่นอย่างรวดเร็ว วันที่ 24 กันยายน พายุโนรูเข้าสู่พื้นที่รับผิดชอบของฟิลิปปินส์และมีกำลังเป็นพายุไต้ฝุ่น จากนั้นพายุโนรูได้เข้าสู่กระบวนการการทวีกำลังแรงขึ้นอย่างรวดเร็ว ตามข้อมูลรายงานจากศูนย์ร่วมเตือนไต้ฝุ่นพบว่าตัวพายุมีความเร็วลมสูงสุดต่อเนื่องใน 1 นาทีที่ วันเดียวกันนั้น PAGASA ได้ยกระดับสัญญาณเตือนภัยเป็นระดับที่ 4 และระบุว่าภาคเหนือของเกาะลูซอนจะได้รับผลกระทบอย่างรุนแรงจากพายุหมุน วันที่ 25 กันยายน เวลา 00:00 UTC ศูนย์ร่วมเตือนไต้ฝุ่นปรับให้พายุมีความรุนแรงในระดับพายุเทียบเท่าซูเปอร์ไต้ฝุ่นระดับ 5 ต่อมา PAGASA ได้ปรับให้โนรูเป็นพายุซูเปอร์ไต้ฝุ่นเช่นกัน และยกระดับสัญญาณเตือนภัยเป็นระดับ 5 โดยนับเป็นครั้งแรกนับตั้งแต่ครั้งพายุไต้ฝุ่นโคนี เทียบตามมาตราใหม่ในปี พ.ศ. 2565 เวลา 05:30 น. ตามเวลามาตรฐานฟิลิปปินส์ PAGASA รายงานว่าพายุซูเปอร์ไต้ฝุ่นโนรูขึ้นฝั่งที่เทศบาลเบอร์เดโอส หมู่เกาะโปลิญโญ จังหวัดเกซอน โดยศูนย์เตือนไต้ฝุ่นร่วมรายงานว่าเมื่อพายุพัดขึ้นฝั่งแล้วได้ลดความรุนแรงลงเป็นพายุไต้ฝุ่นระดับ 4
พายุโซนร้อนกำลังแรงกุหลาบ.
วันที่ 24 กันยายน ศูนย์เตือนไต้ฝุ่นร่วมออกรายงานฉบับแรกเกี่ยวกับระบบความกดอากาศต่ำ และจากการที่ตัวระบบเคลื่อนเข้าสู่พื้นที่ที่มีอุณหภูมิพื้นผิวน้ำทะเลที่อุ่นขึ้นและมีลมเฉือนความรุนแรงต่ำ ศูนย์ฯ จึงได้ตั้งชื่อกับระบบว่า "หย่อมความกดอากาศต่ำกำลังแรง 96W" (Invest 96W) รุ่งขึ้นกรมอุตุนิยมวิทยาญี่ปุ่นได้จัดให้ระบบเป็นพายุดีเปรสชันเขตร้อน
พายุโซนร้อนยามาเนโกะ.